**Példa az éves beszámolóra vonatkozó független könyvvizsgálói jelentés egyes részeire (nincs melléklet), amennyiben a gazdálkodó a Bizottság (EU) 2019/815 felhatalmazáson alapuló rendelete (2018. december 17.) a 2004/109/EK európai parlamenti és tanácsi irányelvnek az egységes elektronikus beszámolási formátumot meghatározó szabályozástechnikai standardok tekintetében történő kiegészítéséről („ESEF-rendelet”) 3. és 4. cikkében meghatározott követelményeknek megfelelő éves beszámoló készítésére kötelezett, és a könyvvizsgáló véleményezi az éves pénzügyi jelentés (az éves beszámoló és az üzleti jelentés) ESEF rendeletnek való megfelelését.**

**FÜGGETLEN KÖNYVVIZSGÁLÓI JELENTÉS**

**Az ABC társaság részvényeseinek/tulajdonosainak [vagy más megfelelő címzettnek]**

**AZ ÉVES BESZÁMOLÓ KÖNYVVIZSGÁLATÁRÓL KÉSZÜLT JELENTÉS**

**Vélemény**

Elvégeztem(ük) az ABC társaság („a Társaság”) filenév.xhtml[[1]](#footnote-1) digitális fájlban lévő 20X1. évi éves beszámolójának könyvvizsgálatát, amely éves beszámoló a 20X1. december 31-i fordulónapra készített pénzügyi helyzetre vonatkozó kimutatásból – melyben az eszközök és források egyező végösszege [XXX.XXX] E Ft, a tárgyévi átfogó eredmény [XXX.XXX] E Ft (nyereség/veszteség)-, az ezen időponttal végződő évre vonatkozó átfogó jövedelemre vonatkozó kimutatásból, saját tőke változásainak kimutatásából, cash flow-k kimutatásából, valamint a számviteli politika jelentős elemeinek összefoglalását is tartalmazó kiegészítő mellékletből áll.

Véleményem(ünk) szerint az éves beszámoló megbízható és valós képet ad a Társaság 20X1. december 31-én fennálló pénzügyi helyzetéről valamint az ezen időponttal végződő pénzügyi évre vonatkozó pénzügyi teljesítményéről és cash flow-iról a Nemzetközi Pénzügyi Beszámolási Standardokkal – ahogyan azokat az EU befogadta – („EU IFRS-ek”) összhangban, valamint az éves beszámoló minden lényeges vonatkozásban a számvitelről szóló 2000. évi C. törvény (a továbbiakban: „számviteli törvény”) EU IFRS-ek szerint összeállított éves beszámolóra vonatkozó kiegészítő követelményeinek megfelelően készült.

(…)

**Egyéb információk: Az üzleti jelentés**

Az egyéb információk a (Cégnév) 20X1. évi üzleti jelentéséből állnak. A vezetés felelős az üzleti jelentésnek a számviteli törvény, illetve egyéb más jogszabály vonatkozó előírásaival összhangban történő elkészítéséért. A független könyvvizsgálói jelentésem(ünk) „Vélemény” szakaszában az éves beszámolóra adott véleményem(ünk) nem vonatkozik az üzleti jelentésre.

Az éves beszámoló általam(unk) végzett könyvvizsgálatával kapcsolatban az én (a mi) felelősségem(ünk) az üzleti jelentés átolvasása és ennek során annak mérlegelése, hogy az üzleti jelentés lényegesen ellentmond-e az éves beszámolónak vagy a könyvvizsgálat során szerzett ismereteimnek(inknek), vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az egyéb információk lényeges hibás állítást tartalmaznak, kötelességem(ünk) erről és a hibás állítás jellegéről jelentést tenni.

A számviteli törvény alapján az én (a mi) felelősségem(ünk) továbbá annak megítélése, hogy az üzleti jelentés a számviteli törvény, illetve egyéb más jogszabály vonatkozó előírásaival összhangban van-e, és erről, valamint az üzleti jelentés és az éves beszámoló összhangjáról vélemény nyilvánítása.

*[Ha van egyéb más jogszabály, amely további követelményeket ír elő az üzleti jelentésre:*

E felelősségem(ünk) teljesítése során az üzleti jelentéssel kapcsolatos véleményem(ünk) kialakításánál a(az) Bizottság (EU) 2019/815. (2018. december 17.) rendeletét („ESEF-rendelet”), mint az üzleti jelentésre vonatkozó további követelményeket előíró egyéb más jogszabályt(okat) vettem(ük) figyelembe.

Véleményem(ünk) szerint a (Cégnév) 20X1. évi üzleti jelentése minden lényeges vonatkozásban összhangban van a (Cégnév) 20X1. évi éves beszámolójával és a számviteli törvény, valamint az előzőekben felsorolt egyéb más jogszabály(ok) vonatkozó előírásaival.

Az üzleti jelentésben más jellegű lényeges ellentmondás vagy lényeges hibás állítás sem jutott a tudomásom(unk)ra, így e tekintetben nincs jelentenivalóm(nk).

(…)

**JELENTÉS EGYÉB JOGI ÉS SZABÁLYOZÓI KÖVETELMÉNYEKRŐL**

(…)

**A PÉNZÜGYI KIMUTATÁSOK PREZENTÁLÁSÁNAK AZ EGYSÉGES ELEKTRONIKUS BESZÁMOLÁSI FORMÁTUMRA VONATKOZÓ RENDELET KÖVETELMÉNYEINEK VALÓ MEGFELELÉSÉRŐL KÉSZÍTETT JELENTÉS**

Elvégeztünk egy kellő bizonyosságot nyújtó szolgáltatásokra szóló megbízást a Társaság által készített, a [fájlok neve és hash kód azonosító] digitális fájlokban lévő pénzügyi kimutatások („ESEF formátumú pénzügyi kimutatások”) prezentálásának a Bizottság (EU) a 2004/109/EK európai parlamenti és tanácsi irányelvnek az egységes elektronikus beszámolási formátumot meghatározó szabályozástechnikai standardok tekintetében történő kiegészítéséről szóló 2019/815. (2018. december 17.) felhatalmazáson alapuló rendelete („ESEF-rendelet”) 3. cikkében meghatározott követelményeknek való megfelelésére vonatkozóan.

*A vezetés és az irányítással megbízott személyek felelősségei az ESEF formátumú pénzügyi kimutatásokért*

A Társaság vezetése felelős az ESEF-rendeletnek megfelelő ESEF formátumú pénzügyi kimutatások prezentálásáért. Ez a felelősség magában foglalja:

* a pénzügyi kimutatásoknak az alkalmazandó XHTML formátumban való elkészítését;
* következetesség biztosítását a digitalizált információk és az ember által olvasható formátumban bemutatott pénzügyi kimutatások között; és
* az ESEF-rendelet alkalmazása szempontjából releváns belső kontroll kialakítását, bevezetését és fenntartását.

Az irányítással megbízott személyek felelősek a Társaság pénzügyi beszámolási folyamatának felügyeletéért, beleértve az ESEF-rendeletnek való megfelelést.

*A mi felelősségünk és a végrehajtott munka összefoglalása*

A mi felelősségünk annak véleményezése az általunk szerzett bizonyítékok alapján, hogy az ESEF formátumú pénzügyi kimutatások prezentálása minden lényeges szempontból megfelel-e az ESEF-rendelet követelményeinek. Kellő bizonyosságot nyújtó szolgáltatásokra szóló megbízásunkat a 3000. témaszámú, „Múltbeli pénzügyi információk könyvvizsgálatán vagy átvilágításán kívüli, bizonyosságot nyújtó szolgáltatásokra szóló megbízások” című (felülvizsgált) bizonyosságot nyújtó szolgáltatásokra szóló megbízásokra vonatkozó magyar nemzeti standarddal (ISAE 3000) összhangban hajtottuk végre.

Az ISAE 3000 szerinti kellő bizonyosságot nyújtó szolgáltatásokra szóló megbízás magában foglalja az ESEF-rendeletnek való megfelelésre vonatkozó bizonyíték szerzését célzó eljárások végrehajtását. A kiválasztott eljárások jellege, ütemezése és terjedelme, beleértve az ESEF-rendeletben meghatározott követelményektől való, akár csalásból, akár hibából eredő lényeges eltérések kockázatainak felmérését is, a könyvvizsgáló megítélésétől függ. Kellő bizonyosságot nyújtó szolgáltatásokra szóló megbízásunk magában foglalta az ESEF-rendelet megismerését, a Társaság ESEF-rendelet követelményeinek alkalmazása szempontjából releváns belső kontrolljainak megismerését, annak ellenőrzését, hogy megfelelően alkalmazták-e az XHTML formátumot, valamint a digitalizált adatoknak a Társaság auditált pénzügyi kimutatásaival való egyeztetését.

Meggyőződésünk, hogy az általunk szerzett bizonyíték elegendő és megfelelő ahhoz, hogy megalapozza véleményünket.

*Vélemény*

Véleményünk szerint a Társaság 202X. december 31-ével végződő évre vonatkozó, a [fájlok neve és hash kód azonosító] digitális fájlokban lévő ESEF formátumú pénzügyi kimutatásainak prezentálása minden lényeges szempontból megfelel az ESEF-rendelet követelményeinek.

1. fent hivatkozott fájlnév.xhtml éves beszámoló digitális azonosítása SHA 256 HASH algoritmussal: yxxnb2bdfs6h9dhici385w38s7gh8fhqfqu3hf9asofghoahgohfaog44lrrq226hoa [↑](#footnote-ref-1)